ai4bharat/Pralekha huggingface dataset:
صحت اور خاندانی بہبود کی وزارت
صدر جمہوریہ ہند نے راشٹرپتی بھون میں 30ایوارڈ یافتگان کو نیشنل فلورنس نائٹنگیل ایوارڈ2022 اور2023 سے نوازا
مرکزی وزیر صحت ڈاکٹر منسکھ منڈاویا نے صدر جمہوریہ کو پی ایم ٹی بی مکت بھارت مہم کی پیشرفت کے بارے میں بتایا اور اس ملک گیر مہم میں ان کی قیادت کے لیے شکریہ ادا کیا
نئی دہلی: صدر جمہوریہ ہند محترمہ دروپدی مرمو نے آج راشٹرپتی بھون میں نرسنگ پیشہ ور افراد کو سال 2022 اور 2023 کے لیے قومی فلورنس نائٹنگیل ایوارڈ سے نوازا۔ نرسنگ پروفیشنلز کو ان کی لگن، فرض شناسی اور کمیونٹی کے لیے خدمات کے لیے باوقار ایوارڈ سے نوازا گیا۔
مرکزی وزیر صحت و خاندانی بہبود ڈاکٹر منسکھ منڈویا، مرکزی وزیر مملکت برائے صحت و خاندانی بہبود پروفیسر ایس پی بگھیل اور دیگر معززین بھی اس موقع پر موجود تھے۔
مرکزی وزیر صحت ڈاکٹر منسکھ منڈویا نے صدر محترمہ دروپدی مرمو کو پردھان منتری ٹی بی مکت مہم کی پیشرفت کے بارے میں بھی آگاہ کیا اور ملک گیر مہم میں ان کی قیادت کے لیے شکریہ ادا کیا جس میں زندگی کے مختلف شعبوں اور خطوں سے تعلق رکھنے والے لوگ لاکھوں ٹی بی مریضوں کی مدد کے لیے جوش و خروش اور کمیونٹی خدمت کے جذبے کے ساتھ سامنے آئے ہیں۔ وزیراعظم جناب نریندر مودی نے 18 جون 2023 کو اپنے من کی بات میں ابھیان اور نکشےمترا پہل پر روشنی ڈالی ۔ انھوں نے کہا کہ بھارت نے 2025 تک ٹی بی کے خاتمے کا ہدف مقرر کیا ہے۔ نکشے مترا نے ٹی بی کے خلاف اس تحریک کی ذمہ داری سنبھالی ہے۔ دیہی علاقوں میں ہزاروں لوگ ٹی بی کے مریضوں کو گود لے رہے ہیں۔ یہ بھارت کی حقیقی طاقت ہے۔ وزیر اعظم نے کہا کہ نوجوان 2025 تک تپ دق کے خاتمے کے ہدف کو حاصل کرنے میں بھی اپنا حصہ ڈال رہے ہیں۔
ڈاکٹر منسکھ منڈاویا نے صدر جمہوریہ کو یہ بھی بتایا کہ حکومت ہند جلد ہی ملک بھر میں سکل سیل انیمیا کو ختم کرنے کے لیے ایک خصوصی مہم شروع کرے گی۔ مرکزی وزیر صحت نے صدر جمہوریہ کو اس مشن کے بارے میں آگاہ کیا اور اس کی کامیابی کے لیے ان کی رہنمائی طلب کی۔ 2047 تک ایس سی اے کو ختم کرنے کے خصوصی مشن کا اعلان مرکزی بجٹ 2023-24 میں کیا گیا تھا۔ اس میں متاثرہ قبائلی علاقوں میں 7-0 سال کی عمر کے 40 کروڑ لوگوں میں بیداری پیدا کرنا، یونیورسل اسکریننگ اور مشاورت شامل ہوگی۔
نیشنل فلورنس نائٹ نگیل ایوارڈز 1973 میں وزارت صحت اور خاندانی بہبود کی طرف سے نرسوں اور نرسنگ پروفیشنلز کی جانب سے معاشرے کے لیے کی جانے والی قابل قدر خدمات کے اعتراف میں قائم کیے گئے تھے۔ یہ فلورنس نائٹنگیل کے اعزاز میں دیئے جاتے ہیں جنہیں جدید نرسنگ کے بانی کے طور پر احترام کیا جاتا ہے۔
نیشنل فلورنس نائٹنگیل ایوارڈز کی تقسیم کی تقریب اس لنک پر دیکھی جا سکتی ہے:
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 202.97 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 3.94ً کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2,02,97,06,325
|
|
بچی ہوئی خوراکیں
|
|
3,94,02,820
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 202.97 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 3.94 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
امور صارفین، خوراک اور عوامی تقسیم کی وزارت
سامان بنانے والے کی تفصیل ، قابلِ استعمال ہونے کی آخری تاریخ ، قیمت اور سامان کی دیگر تفصیلات ، مصنوعات کے تمام پیکٹوں پر واضح طور پر وارننگ دی جانی چاہیئے : رام ولاس پاسوان
نئی دلّی ،22 اگست / صارفین کے امور ، خوراک اور تقسیمِ عامہ کے مرکزی وزیر رام ولاس پاسوان نے کہا ہے کہ سامان بنانے والے کی تفصیل ، قابلِ استعمال ہونے کی آخری تاریخ ، ایم آر پی اور دیگر تفصیلات ، مصنوعات کے تمام پیکٹوں پر واضح طور پر دی جانی چاہئیں ۔ انہوں نے صارفین پر زور دیا کہ اگر کسی بھی سامان کے پیکیٹ پر کوئی تفصیل نہیں دی گئی ہے تو وہ اس کی شکایت کریں ۔ انہوں نے کہا کہ یہ چیز سامان بنانے والوں کے ، جو نا مناسب طور طریقے اپنا رہے ہیں یا مارکیٹ میں غیر معیاری سامان بیچ رہے ہیں ، کے ذہنوں میں ایک مزاحم پیدا کرے گی ۔
ایک ویڈیو پریس کانفرنس کے دوران میڈیا کے سوالوں کا جواب دیتے ہوئے جناب رام ولاس پاسوان نے بتایا کہ آندھرا پردیش کے گنٹور میں ناپ تول کے محکمے نے سیڈر اوم دواء کے ڈسٹری بیوٹر کے خلاف ایک شکایت درج کی ہے ۔ جناب پاسوان نے بتایا کہ موصولہ شکایت کے مطابق سامان بنانے والے کا نام ، ہیلپ لائن نمبر اور قابل استعمال ہونے کی آخری تاریخ ، اُس پر واضح نہیں تھی ۔ یہ بھی الزام لگایا گیا ہے کہ اس پر چھپی معلومات کے حروف کا سائز 1 ایم ایم سے بھی کم ہے اور دواء کے پیکیٹ پر آسانی سے واضح نہیں ہوتا ۔ انہوں نے کہا کہ اِس ڈسٹری بیوٹر اور فروخت کرنے والے کے یہاں ناپ تول کے قانون ، 2009 کی دفعہ 15 کے تحت چھاپے مارے گئے ہیں اور مذکورہ دواء کے پیکیٹ ضبط کر لئے گئے ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4733
(Visitor Counter : 84
صحت اور خاندانی بہبود کی وزارت
حفظان صحت کے پیشہ وروں سے متعلق سروے
نئی دہلی، 9 جولائی 2019/صحت اور کنبہ بہبود کے وزیر مملک جناب اشونی کمار چوبے نے اپنے ایک تحریر ی جواب میں آج راجیہ سبھا کو بتایا کہ انڈین انسٹی ٹیوٹ آف پبلک ہیلتھ ، گروگرام کےمحققین کے ذریعہ حال ہی میں ‘‘ہندستان میں انسانی وسائل کی سائز ، اجزائے ترکیبی اور تقسیم : نیشنل سمپل سروے آف رجسٹری ڈاٹا کا استعمال کرکے نئے تخمینے ’’ کے موضوع پر کئے گئے مطالعہ میں یہ انکشاف ہوا ہے کہ رجسٹری اداروں کے حاصل کیے گئے اعدادوشمار کی بنیاد پر صحت سے متعلق پیشہ وروں کی معقول تعداد موجود ہے اور اس میں اعدادوشمار یکم جنوری 2016 کے مطابق پیش کردہ آبادی سے متعلق این ایس ایس او 2012-2011 کے اعدادوشمار کے تخمینہ بھی شامل ہیں ۔ مطالعہ میں ملک میں صحت سے متعلق انسانی وسائل  کی تقسیم کے مسئلے پر بھی غور کیا گیا ہے۔ ہندستان کے دیہی علاقوں میں تقریباً 71 فی صد افراد رہتے ہیں جبکہ دیہی علاقے میں تقریباً 36 فی صد صحت کارکنان تعینات ہیں ۔ اس مطالعہ تک https://bmjopen.bmj.com/content/bmjopen/9/4/e025979.full.pdf کے ذریعہ رسائی حاصل کی جاسکتی ہے۔
این ایس ایس او کے تخمینوں کی بنیاد پر ہر دس ہزار افراد کی آبادی پر کل 29 صحت کارکن ہیں اور رجسٹریشن انڈیا کے اعدادوشمار کی بنیاد پر ہر دس ہزار افراد کی آبادی پر ان کی تعداد 38 ہے جو کہ عالمی ادارہ صحت کے دس ہزار افراد کی آبادی پر 22.8 صحت کارکنوں کے کم از کم نشانے کے قریب قریب ہے ۔مطالعے میں پورے ملک میں ڈاکٹروں اور نرسوں کی تعداد میں بھی نابرابری کی بات کہی گئی ہے۔ کیرالہ اور مرکز کے زیرانتطام علاقوں  میں راجستھان ، جھارکھنڈ اور بہار جیسی بڑی ریاستوں کے مقابلے میں ڈاکٹروں کی تعداد کافی زیادہ ہے۔
نیشنل سیمپل سروے 12-2011 کے اعدادوشمار اور صحت سے متعلق انسانی وسائل کی تفصیلات کواستعمال میں لاکر 2016 میں صحت کارکنوں کی شرکت کی شرح پیش کی گئی تھی۔ علاوہ ازیں سروے میں صحت پیشہ وروں سے متعلق 2017 کے رجسٹری اعدادوشمار کو استعمال میں لایا گیا تھا۔
۔۔۔۔۔۔۔۔۔۔۔
م ن۔ش س ۔ ج۔
U- 2972
(Visitor Counter : 47
نائب صدر جمہوریہ ہند کا سکریٹریٹ
نائب صدر جمہوریہ کے ہاتھوں صدر جمہوریہ کی منتخبہ تقریروں کے مجموعے ‘‘دی ریپبلکن ایتھکس’’
اور ‘‘لوک تنتر کے سور’’ کا اجرا
نئی دہلی ،07دسمبر : بھارت کے نائب صدر جمہوریہ جناب ایم وینکیا نائیڈو، صدر جمہوریہ رام ناتھ کووند کی منتخبہ تقرریوں کے مجموعے،انگریزی میں ‘‘دی ریپبلکن ایتھکس’’ اور ہندی میں ‘‘لوک تنتر کے سور’’ کا 8دسمبر کو راجدھانی کے وگیان بھون میں ایک تقریب میں اجرا کریں گے۔ مرکزی وزیر خارجہ محترمہ سشما سوراج اور وزیر اطلاعات ونشریات  کرنل راجیہ وردھن راٹھور اور دیگر سینئر شخصیتیں بھی اس موقع پر موجود ہوں گی۔
دونوں کتابیں، دی ریپبلکن ایتھکس اور لوک تنتر کے سور، صدر جمہوریہ رام ناتھ کووند کی منتخبہ تقریروں کا مجموعہ ہیں جو انہوں نے عہدہ سنبھالنے کے ایک سال کے عرصے میں دی تھیں۔
‘‘دی ریپبلکن ایتھکس’’ میں مجموعی طور پر ان 243 تقریروں میں سے 95 منتخبہ تقریروں کا مجموعہ ہے جو انہوں نے عہدہ سنبھالنے کے ایک سال کے اندر اندر دی تھیں۔ ان تقریروں کو 8 ذیلی زمروں میں تقسیم کیاگیا ہے۔
قوم سے خطاب، بھارت کا تنوع، بھارت کا جھروکہ، بھارت کو تعلیم دینا، بھارت کو سامان سے لیس کرنا، عوامی خدمات کا مذہب، ہمارے جذبات کا احترام، قانون کی روح اور مہارت کا اعتراف۔
دوسری کتاب ‘‘لوک تنتر کے سور’’ ہندی میں109تقریروں کا مجموعہ ہے، جس میں، دنیا کی کثیر جہتی، سب سے بڑی معیشت بھارت کی مختلف سطحوں کے بارے میں خیالات کا اظہار کیاگیا ہے۔ اس کتاب کے بنیادی نظریات، مساوات، مساویانہ حقوق اور مواقع اور تعلیم ہیں۔ یہ وہ اصول ہیں جن سے صدر جمہوریہ نے جذبہ حاصل کرکے اپنی ذاتی زندگی کا سفر شروع کیا۔ جو ایک چھوٹے سے گاؤں اور گھر سے شروع ہوا۔ یہ کتاب اپنے قارئین کو اس دور اندیشی اور فکر کے ذریعہ زندگی کی سمت تلاش کرنے میں مدد کی مقصد سے لکھی گئی ہے جو صدر جمہوریہ نے خاص طور پر قوم سے متعلق مستقبل کے خاکے اور قوم کے تئیں منفرد شہری کے فرائض سے متعلق لکھی تھی۔
اس تقریب کا اہتمام، صدر جمہوریہ جناب رام ناتھ کووند کی منتخبہ تقریروں کو فروغ دینے اور ان میں موجود نظریات کو عام کرنے کے مقصد سے، وزارت اطلاعات ونشریات نے کیا ہے۔ امید ہے کہ اس تقریب میں، زندگی کے مختلف شعبوں سے تعلق رکھنے والی اہم شخصیات اور حکومت کے بہت سے افسران شرکت کریں گے۔
سٹرک ٹرانسپورٹ اور شاہراہوں کی وزارت
بھارت میں تیار یا درآمد کی گئیں مختلف زمروں کی ہلکی، درمیانی اور ہیوی ڈیوٹی موٹر گاڑیوں کے لیے ایندھن کی کھپت کے معیارات  کی تعمیل کو شامل کرنے کے لئے نوٹیفکیشن جاری کیا گیا
سڑک ٹرانسٹوں اور شاہراہوں کی وزارت نے ایک نوٹیفکیشن بتاریخ یکم جولائی 2022 جاری کیا ہے، جس میں سنٹرل موٹر وہیکل رولز  1989 کے ضابطے 115 جی میں ترمیم کی گئی ہے، جس میں بھارت میں تیار کی گئیں یا درآمد کی گئیں مختلف زمروں کی ،ہلکی درمیانی اور ہیوی ڈیوٹی موٹر گاڑیوں کے لیے ایندھن کی کھپت کے معیارات  کی تعمیل کو شامل کیا گیا ہے۔ ایف سی ایس کی مسلسل تعمیل کی تصدیق آٹوموٹیو انڈسٹری اسٹینڈرڈ 149 میں بیان کردہ پروڈکشن کی مطابقت کے طریقہ کار کے مطابق کی جائے گی۔
اس نوٹیفکیشن سے پہلے، ایندھن کی کھپت کے سالانہ معیار کی تعمیل ایم 1 زمرے کی موٹر گاڑیوں  تک محدود تھی۔ گاڑیوں کامجموعی وزن  3.5 ٹن تک ہوتا تھا۔ اس نوٹیفکیشن کا مقصد ایف سی ایس کی تعمیل کے لیے گاڑیوں کے دائرہ کار کو بڑھانا ہے اور اس لیے زیادہ ایندھن کی بچت والی گاڑیاں متعارف کرانا ہے۔
اس نوٹیفکیشن کے لاگو ہونے کی تاریخ یکم اپریل 2023 ہے۔ نوٹیفکیشن کی تاریخ سے 30 دن کے اندر تمام متعلقین سے مشورے طلب کیے گئے ہیں۔
گزٹ نوٹیفکیشن دیکھنے کے لیے یہاں کلک کریں۔
۔۔۔۔۔۔۔۔۔۔۔
ش ح۔ا گ ۔ن ا۔
U- 7298
(Visitor Counter : 75
عملے، عوامی شکایات اور پنشن کی وزارت
جوائنٹ سیکریٹریوں کی بھرتی
نئی دہلی ،06؍فروری: : شمال مشرقی ریاستوں کی ترقی کے مرکزی وزیر مملکت، وزیر اعظم کے دفتر میں وزیر مملکت اور عملے، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتندر سنگھ نے آج راجیہ سبھا میں ایک سوال کے تحریر جواب میں بتا یا کہ حکومت ہند نے جوائنٹ سیکریٹری کی 10 پوسٹوں کی شانہ بشانہ بھرتی کے لئے عملے اور تربیت کے محکمے کی طرف سے شائع کئے گئے اشتہار کے جواب میں کل 6077 درخواستیں موصول ہوئیں۔ جانچ پڑتال کے بعد 65 امیدواروں کو شارٹ لسٹ کیاگیا اور انہیں یونین پبلک سروس کمیشنکے ذریعے انٹرویو کے لئے بلایاگیا۔ کل 64 امیدواروں کا انٹرویو لیا گیا ، جن میں 9 امیدواروں کو شانہ بشانہ بھرتی کے تحت کانٹریکٹ بنیاد پر جوائنٹ سیکریٹری کے سطح کے عہدوں کی تقرری کے لئے سفارش کی گئی۔ریوینو کے محکمے میں جوائنٹ سیکریٹری کی سطح کے عہدے کے لئے ایک امیدوار کے انتخاب کے لئے بھرتی کا عمل لاحاصل ہوگیا ہے۔لہٰذا اس کے بعد تقرری کی شرائط اور ضابطوں کا خیال رکھتے ہوئے یوپی ایس سی کے ذریعے سفارش کردہ 9 میں سے 8امیدواروں کو جوائنٹ سیکریٹری کی حیثیت سے تقررکیاگیا ہے۔ ان امیدواروں کو شہری ہوابازی، کامرس، اقتصادی امور، ماحولیات، جنگلات اور آب و ہوا میں تبدیلی، مالی خدمات، نئی اور قابل تجدید توانائی، سڑک ٹرانسپورٹ ، شاہراہوں اور جہاز رانی کی وزارتوں ؍محکموں میں تقرر کیا گیا ہے۔
امور داخلہ کی وزارت
غیرملکیوںکودیئےگئےتمامموجودہویزا،مخصوصزمرےکےعلاوہ، تب تک ملتوی کئے گئے جب تک کہہندوستانسےجانےوالے مسافر/ہندوستان آنے والے مسافروںکےبینالاقوامیہوائیسفرسےپابندی نہیں ہٹائی جاتی
نئی دہلی،5مئی 2020/ملکمیںجاری کووڈ-19پھیلنےکےتناظرمیںمرکزیوزارتبرائےداخلہامور  نے 17.04.2020 کوسوائےسفارتی،اہلکار،اقواممتحدہ / بینالاقوامیتنظیمیں،روزگاراورپروجیکٹکےزمرےکےغیرملکیوںکودیئےگئےتمامموجودہویزوںکیمعطلیمیں 3 مئی 2020 تکتوسیعکرنےکافیصلہکیاہے۔

اسمعاملےپردوبارہغورکرنےکےبعد،ابیہفیصلہکیاگیاہےکہغیرملکیوںکوسفارتی،اہلکار،اقواممتحدہ / بینالاقوامیتنظیموں،ملازمتاورمنصوبےکےزمرےسےمتعلقتمامافرادکےسوائےتمامموجودہویزےہندوستان آنے والے / ہندوستان سے جانے والےمسافروںکےبینالاقوامیہوائیسفرپرحکومتہندکی جانب سے ممانعت کےجاری رہنےتکمعطلرہیںگے۔
م ن۔ ش ت ۔ ج
Uno-2303
(Visitor Counter : 108
زراعت اور کاشتکاروں کی فلاح و بہبود کی وزارت
زراعت اور کسانوں کی بہبود کے مرکزی وزیر مملکت جناب پرشوتم روپالا نے 22 جنوری 2021 کو ویڈیو کانفرنس کے ذریعے زراعت کے موضوع پر قومی کانفرنس برائے موسم گرما مہم 2021 سے خطاب کیا
زراعت کے پرنسپل سیکرٹریز ، زراعت کے ریاستی پروڈکشن کمشنرز، زرعی افسران اور سائنس دانوں نے موسم گرما کے لیے دالوں، تلہن کی کم مدت والی فصلوں، نئی پیداواری ٹیکنالوجیوں، فصلوں کی ادلا بدلی  نیز ان کے تنوع پر تبادلہ خیال کیا
نئی دلی، 22 جنوری: زرعی شعبہ ملک کی معیشت کے لیے ریڑھ کی ہڈی کے مانند ہے۔ حکومت اس شعبے کو سب سے اعلی ترجیح دیتی ہے اور زراعت میں بہت سارے اہم اقدام کیے ہیں تاکہ کسانوں کی سماجی و اقتصادی صورت حال اور ان کی زندگیوں میں بہتری لائی جاسکے ۔
لاک ڈاؤن کے دوران غیریقینی صورت حال کے باوجود واحد سرگرمی جس نے مسسلسل امید اور یقین قائم رکھا وہ زرعی سرگرمی اور خوراک کے تحفظ کا یقین تھا۔ پورے بھارت میں بہت سے کسان اور زرعی مزدور محنت کرکے اور اپنا پسینہ بہاکر تمام بحرانوں سے نبرد آزما ہوتے رہے۔ ان کی ان تھک محنت اور مرکزی اور ریاستی حکومتوں کی بروقت مداخلتوں سے اس بات کو یقینی بنایا گیا کہ فصلوں کی کٹائی کی سرگرمیوں میں کم سے کم یا نا کے برابر رکاوٹ ہو، اور خریف کی فصلوں کی کٹائی نیز ربیع کی صلوں کی بوائی بلارکاوٹ جاری رہے۔
اس کانفرنس میں گذشتہ فصل کے موسم میں فصلی کاکردگی کا جائزہ لینا مقصود ہے نیز زید/گرمی کے موسم میں ریاستی حکومتوں کے صلاح و مشورے سے اہم انپٹس کی فراہمی اور اختراعی ٹیکنالوجیوں کے استعمال کو یقینی بنانا تاکہ مذکورہ فصلوں کی پیداوار اور پیداواریت میں اضافہ کیا جاسکے۔ گرمی کی فصلوں کی بوائی نہ صرف اناج اور مویشیوں کے چارے کی اضافی گھریلو ضرورتوں کی تکمیل کرتی ہے بلکہ کسانوں کے لیے بھی اضافی آمدنی کا باعث ہوتی ہے۔
آئندہ موسم میں دالوں، تلہن اور غذائیت ست بھرپور اناج پر مبنی فصلوں کے لیے 51 لاکھ کا نشانہ مقرر کیا گیا ہے۔ مزید برآں چوتھے ایڈوانسڈ تخمینے کے مطابق، ملک میں جملہ اناج کی پیداوار کا تخمینہ 296.65 ملین ٹن، ہورٹی کلچر پیداوار 319.57 ملین ٹن جو 20-2019 کے دوران ایک ریکارڈ ہوگا، لگایا گیا ہے۔ دالوں اور تلہن کی پیداوار کا تخمینہ بالترتیب 23.15 اور 33.42 ملین ٹن ہے۔ کپاس کی پیداوار کا تخمینہ 354.91 لاکھ گانٹھیں لگایا گیا ہے، جس کے ساتھ بھارت کپاس پیدا کرنے والے چوٹی کی ممالک میں شامل ہوجائے گا۔ پیدوار اور پیداواریت کے محاذوں پر ہورٹی کلچر شعبے نے بھی روایتی اناج کی فصلوں سے بہتر کارکردگی کا مظاہرہ کیا ہے۔ یہ سال بھارتی زراعت کی تاریخ میں ایک سنگ میل کی حیثیت رکھتا ہے۔ ایسا کسانوں کی ان تھک محنت کی وجہ سے ممکن ہوسکا ہے۔ بھارت سرکار نے 21-2020 میں زراعت کے لیے بجٹ میں مختص رقم میں اضافہ کیا ہے تاکہ ہمارے کسان پیداوار اور آمدنی دونوں محاذوں پر خوش حال بن سکیں۔
حکومت ضروری حکمت عملیوں ، بہتر پیداواری ٹیکنالوجیوں، نئے بازار کے مواقع اور زرعی بنایدی ڈھانچے کی ترقی کے ذریعے زرعی شعبے کو خودکفیل اور صنعت اساس بنانے کے لیے ہر ممکن کوشش کرتی رہے گی تاکہ ملک قابل احترام وزیر اعظم نریندر دامودر داس بھائی مودی جی کی متحرک قیادت میں نئے آفاق سے آشنا ہوسکے۔
زراعت اور کسانوں کی بہبود کے مرکزی وزیر مملکت جناب پرشوتم روپالا نے اس خواہش کا اظہار کیا کہ موسم گرما کی فصوں کو اس نعرے کے ذریعے فروغ دیے جانے کی ضرورت ہے ’’خوش حالی کے لیے اضافی موسم، اضافی فصل اور اضافی آمدنی۔‘‘
وزیراعظم کا دفتر
وزیر اعظم جناب نریندر مودی نے سعودی عرب کے وزیر خارجہ شہزادہ فیصل بن فرحان آل سعود سے گفت و شنید کی
نئی دہلی، 20 ستمبر، 2021:
وزیر اعظم جناب نریندر مودی نے آج سعودی عرب کے وزیر خارجہ شہزادہ فیصل بن فرحان آل سعود سے ملاقات کی۔
اس ملاقات میں دونوں ممالک کے درمیان اسٹریٹجک پارٹنرشپ کونسل کے زیراہتمام کیے گئے اقدامات سمیت مختلف جاری دو طرفہ پہل پر پیش رفت کا جائزہ لیا گیا ۔ وزیر اعظم نے توانائی ، اطلاعاتی ٹکنالوجی اور دفاعی مینوفیکچرنگ جیسے اہم شعبوں میں سعودی عرب سے زیادہ سرمایہ کاری دیکھنے کی بھارت کی خواہش کا اظہار کیا۔
ملاقات میں افغانستان کی صورت حال پر تبادلہ خیال سمیت علاقائی پیش رفت پر بھی گفت و شنید ہوئی۔
وزیر اعظم نے کوویڈ 19 کی عالمی وبا کے دوران بھارتی افراد کی فلاح و بہبود اور دیکھ بھال کے لیے مملکت سعودی عرب کا خصوصی شکریہ اور ستائش کی۔
وزیر اعظم نے شاہ سلمان اور سعودی عرب کے ولی عہد کے لیے بھی اپنی نیک خواہشات پیش کیں۔
سماجی انصاف اور تفویض اختیارات کی وزارت
پُر اَمن، ترقی یافتہ جموں-کشمیر سرکار کی اعلیٰ اولیت:رام داس اٹھاولے
دفعہ 370 کی منسوخی کے بعد جموں -کشمیر کے لئے ترقی کے دروازے کھل گئے ہیں:رام داس اٹھاولے
رام داس اٹھاولے نے جموں -کشمیر میں سماجی فلاح و بہبود والی اسکیموں کے نفاذ کا جائزہ لیا
نئی دہلی،11 جون؍2022
مرکزی وزیر مملکت برائے سماجی انصاف اورتفویض اختیارات جناب رام داس اٹھاولے نے کہا کہ حکومت ہند ایک پُراَمن اور ترقی یافتہ جموں -کشمیر چاہتی ہے اور ہر محاذ پر جموں- کشمیر کی ترقی کے لئے عہد بند ہے۔جناب اٹھاولے نے کنونشن سینٹر جموں میں منعقد ایک پریس کانفرنس میں میڈیا سے گفتگو کرتے ہوئے یہ بات کہی۔
جناب رام داس اٹھاولے نے کہا کہ 2019ء میں دفعہ 370کی منسوخی کے بعد جموں -کشمیر کے لئے ترقی کے دروازے کھل گئے ہیں، جو اس سچائی سے واضح ہے کہ مرکز کے ذریعے چلائے جانے والے تمام منصوبے اور پروگرام اب جموں - کشمیر میں لاگو ہوگئے ہیں، خواہ وزیر اعظم رہائشی منصوبہ ، جن دَھن یوجنا، مُدرا یوجنا، پی ایم اوجولا یوجنا ہوں یا طلباء کے لئے اسکالر شپ اسکیم، درج فہرست ذات ، درج فہرست قبائل اور دیگر پسماندہ طبقات کے لئے فلاحی منصوبے ہوں، سب جموں –کشمیر میں نافذ ہیں۔
جناب اٹھاولے نے آگے کہا کہ جموں –کشمیر میں کئی مرکزی منصوبوں کا صد فیصد نفاذ اِس بات کا گواہ ہے کہ حکومت ہند جموں –کشمیر کے لوگوں کو رہائش ، روزی روٹی وغیرہ تمام محاذ پر سماجی استحکام فراہم کرنے کے لئے پُرعزم ہے۔ جناب اٹھاولے نے بتایا کہ وزیر اعظم جناب نریندر مودی کی قیادت میں سماجی فلاح وبہبود کے منصوبوں پر عمل آوری میں تیزی آئی ہے، جو اِس حقیقت سے واضح ہے کہ پی ایم جن دھن یوجنا کے تحت 2022-2014 کے درمیان 45کروڑ 55لاکھ کھاتے کھولے گئے ہیں۔ اوجولا یوجنا 2022-2016، کے درمیان مستفدین کو 9کروڑ 29لاکھ گیس کنکشن مختص کئے گئے۔ پی ایم آواس یوجناکے تحت 2022-2015ء کے درمیان تقریباً 60 لاکھ 17ہزار گھروں کی تعمیر ہوئی ہے۔ پی ایم آواس یوجناکے تحت 2کروڑ 25لاکھ گھروں کی تعمیر کی گئی ہے۔پی ایم-جن آروگیہ یوجنا کے تحت 3کروڑ 35لاکھ لوگ مستفید ہوئے ہیں۔اوجولا یوجنا کے تحت 36کروڑ 79لاکھ ایل ای ڈی بلب جاری کئے گئے ہیں۔جناب اٹھاولے نے بتایا کہ 2022-2019 کے درمیان نشہ سے آزادی دلانے والے مراکز کے قیام کے لئے مالی امداد کے تحت 1720 نشہ مُکتی مراکز کو یا تو مالی امداد فراہم کی گئی ہے یا انہیں قائم کیا گیا ہے۔
میڈیا سے خطاب کرتے ہوئے جناب اٹھاولے نے کہا کہ جموں خطے میں پی ایم اے وائیکے تحت 18590 منظور شدہ مستفدین ہیں، جن میں سے 4568گھروں کی تعمیر ہوگئی ہے۔وہی پی ایم اے وائیکے تحت 131945منظور شدہ مسفتدین ہیں، جن میں سے 80008کے مقامات کی تعمیر ہوچکی ہے۔جناب اٹھاولے نے میڈیا کو بتایا کہ پردھان منتری جن دھن یوجنا کے تحت جموں –کشمیر میں 2641995کھاتے کھولے گئے ہیں، جن میں تنہا جموں خطے میں 1192312کھاتے کھولے گئے ہیں اور پی ایم –اوجولا یوجنا کے تحت جموں –کشمیر میں 1316924گیس کنکشن دیئے گئے ہیں۔
جناب اٹھاولے نے جموں –کشمیر میں سماجی فلاح و بہبود کے منصوبوں کے نفاذ سے متعلق جموں –کشمیر محکمہ سماجی فلاح کے اعلیٰ حکام کے ساتھ ایک جائزہ میٹنگ بھی کی، جس میں محکمہ سماجی بہبود جموں –کشمیر کی ڈائریکٹر جنرل محترمہ وویک شرما کے علاوہ محکمے کے دیگر اعلیٰ حکام نے حصہ لیا۔
جناب اٹھاولے ہری نواس پیلیس جموں میں نیلسن منڈیلا نوبل اَمن ایوارڈ تقریب میں بھی شرکت کریں گے۔
زراعت اور کاشتکاروں کی فلاح و بہبود کی وزارت
حکومت کسانوں کی بہبود کی عہد بند اور ان کے ساتھ مذاکرات کے لئے ہمیشہ تیار ہے: نریندرسنگھ تومر
حکومت نے کسانوں کی یونینوں کے نمائندوں کے ساتھ بات چیت کی جو 3دسمبر 2020 کو بھی جاری رہے گی
نئی دہلی، 02 دسمبر 2020: زراعت اورکسانوں کی بہبودکے وزیر جناب نریندرسنگھ تومر، ریلوے اور کامرس کے وزری جناب پیوش گوئل ، کامرس اور صنعتوں کے وزیر مملکت سوم پرکاش نے یکم دسمبر 2020 کو نئی دلی کے وگیا ن بھون میں پنجاب کے کسانوں کی تنظیموں کے نمائندوں کے ساتھ بات چیت کی ۔وزیروں نے کسانوں کی یونینوں کے نمائندوں سے زرعی اصلاحات کے قوانین کے فوائدبیان کئے ۔ زرعی اصلاحات کے قوانین سے متعلق مختلف معاملات پرتفصیلی بات چیت ہوئی ۔ یہ بات چیت گرم جوشی کے ماحول میں کی گئی ۔
زراعت کے وزیر نےپنجاب کے کسانوں کی تنظیموں کے نمائندوں کا گرم جوشی سے خیر مقدم کیا اور زور دے کر کہا کہ حکومت کسانوںکی بہبود کے تئیں پوری طرح عہد بند ہے اور زرعی ترقی ، حکومت ہند کے لئے ہمیشہ اولین ترجیح ہے۔ بات چیت کے دوران زراعت اور کسانوں کی بہبود کے مرکزی وزیر نے تجویز پیش کی کہ کسانوں کے معاملات پیش کرنے کے لئے ماہرین کی ایک کمیٹی تشکیل دی جائے تاکہ ان معاملات کو باہمی طورپر نمٹایا جاسکے لیکن کسانوں کی یونین کے نمائندوں نے تجویز رکھی کہ ان معاملات کو قابل قبول طریقے سے حل کرنے کے لئے حکومت کے ساتھ سبھی نمائندے بات چیت میں حصہ لیں گے ۔
بات چیت کے دوران حکومت کی طرف سے کسانوں کی یونینوں کے نمائندوں کو یہ تجویز پیش کی گئی کہ زرعی اصلاحات کےقوانین سے متعلق خصوصی معاملات کی نشاندہی کی جائے اور اسے غوروخوض کے لئے 2 دسمبر 2020 کو حکومت کے سامنے پیش کیا جائے ۔ان معاملات پر چوتھے مرحلے کی میٹنگ میں تبادلہ خیال کیا جائے گا جو 3دسمبر 2020 کو منعقد ہوگی۔
اس بات کی یقین دہانی کی گئی کہ حکومت ہندکسانوں کے مفادات کے تحفظ کے تئیں ہمیشہ عہد بند ہے اور وہ کسانوں کی بہبود کے لئے تبادلہ خیال کی غرض سے ہمیشہ تیار ہے ۔
صدر جمہوریہ کا سکریٹریٹ
صدر جمہوریہ ہند نے نیشنل فلورنس نائٹنگیل ایوارڈ پیش کیا
صدر جمہوریہ ہند، محترمہ دروپدی مرمو نے آج  کو راشٹرپتی بھون میں منعقدہ ایکب تقریب میں نرسنگ پیشہ ور افراد کو سال 2022 اور 2023 کے لیے نیشنل فلورنس نائٹنگیل ایوارڈ پیش کیا۔
صحت اور خاندانی بہبود کی وزارت ، حکومت ہند نےسال 1973 میں سماج کے لیے نرسوں اور نرسنگ پیشہ ور افراد کی طرف سے کی گئی شاندار خدمات کے اعتراف کی علامت کے طور پر نیشنل فلورنس نائٹنگیل اوارڈ کی شروعات کی تھی۔
تقریب میں ایوارڈ حاصل کرنے والی کی فہرست منسلک کی گئی ہے۔
وزارت اطلاعات ونشریات
آئی ایف ایف آئی 53 میں ’بیٹس اینڈ ردم‘ پر ماسٹر کلاس کا انعقاد
میوزک اسکور ایسا ہو جو کہانی بتائے، کردار کی ایک تصویر کھینچے اور حالات کی معنویت ثابت کرے: جی وی پرکاش کمار
اگر آپ اپنے تجربات، ماحول اور ثقافت کی بنیاد پر موسیقی تخلیق کرتے ہیں تو یہ بنیادی ہوگا: اسنیہا کھان ولکر
موسیقی ہمیشہ بے دھڑک ہوتی ہے۔ کسی فلم کے لیے اسے تیار کرنے کا کوئی ٹھوس اور ایک جیسا اصول نہیں ہے۔ گوا میں آج 53ویں ہندوستانی بین الاقوامی فیسٹیول میں ’بیٹس اینڈ ردم‘ پر ایک ماسٹر کلاس سے خطاب کرتے ہوئے مشہور و معروف نغمہ نگار اور گلوکار جی وی پرکاش کمار نے کہا کہ فلم کے لیے موسیقی تیار کرنا کہانی اور ہدایت کار کی مانگ پر منحصر ہوتا ہے۔
جی وی نے کہا کہ موسیقی میں کوئی تسلسل نہیں ہوتا ہے، یہ ہمیشہ حالات کے مطابق اور متحرک ہوتی ہے۔ انہوں نے مزید کہا، ’’میوزک اسکور کو کہانی کہنی چاہیے، کردار کو تصویر سامنے رکھنی چاہیے اور حالات کی معنویت سمجھنی چاہیے۔ یہ ایک طرح سے کہانی بیان کرنے کے عمل کے پورے تجربہ کو مضبوط کرتاہے۔‘‘
جی وی نے آگے کہا کہ موسیقی ہماری زندگی اور ثقافت کا ایک لازمی حصہ ہے اور یہ شروع سے ہی ہمارے ساتھ ہے۔ کئی فلموں کے لیے موسیقی تیار کرنے کے اپنے تجربہ کو شیئر کرتے ہوئے ایوارڈ یافتہ نغمہ نگار نے کہا کہ ہدایت کار اور موسیقار کے درمیان اعتماد اور محبت ایک اہم پہلو ہے۔ موسیقی کا طریقہ کار ہر فلم میں الگ الگ ہوتا ہے۔ انہوں نے واضح کرتے ہوئے کہا، ’’کبھی کبھی موسیقی فلم میں کہانی کو مضبوط بناتی ہے اور کبھی کبھی اس کی ضرورت ہی نہیں ہوتی ہے کیوں کہ خاموشی حالات کو بیاں کر جاتی ہے۔‘‘
فوک میوزک کی اہمیت کا ذکر کرتے ہوئے جی وی نے کہا کہ فوک میوزک، آواز اور الفاظ کا استعمال مقام، ثقافت اور کہانی کے متن کو سمجھانے کے لیے کیا جاتا ہے۔ انہوں نے کہا، ’’موسیقار کو کسی کہانی کے لیے موسیقی تیار کرنے سے پہلے جغرافیائی اور ثقافتی منظرنامے کو ذہن میں رکھنا چاہیے۔‘‘
مجمع سے خطاب کرتے ہوئے میوزک ڈائرکٹر اسنیہا کھان ولکر نے کہا کہ موسیقی کی تخلیق ایک جامع اور پیچیدہ عمل ہے، جس کے لیے دل میں جنون کی ضرورت ہوتی ہے۔
ایک ابھرتے ہوئے موسیقار کے سوال کا جواب دیتے ہوئے اسنیہا نے کہا کہ اگر کوئی اپنے تجربہ، ماحول اور ثقافت کی بنیاد پر موسیقی تخلیق کرے گا تو وہ ہمیشہ بنیادی اور انوکھا ہوگا۔
اجلاس کی نظامت قومی انعام یافتہ فلم تجزیہ کار بارادواج رنگن نے کی۔
آئی ایف ایف آئی 53 میں ماسٹر کلاس اور مذاکرہ کے اجلاس کا انعقاد مشترکہ طور پر ستیہ جیت رے فلم اور ٹیلی ویژن انسٹی ٹیوٹ ، این ایف ڈی سی، ہندوستانی فلم اور ٹیلی ویژن انسٹی ٹیوٹ  اور ای ایس جی کے ذریعے کیا جا رہا ہے۔ اس سال کل 23 اجلاس منعقد کیے جا رہے ہیں جس میں ماسٹر کلاس اور بات چیت کے اجلاس شامل ہیں، جس سے فلم سازی کے ہر پہلو میں طلباء اور سنیما میں دلچسپی رکھنے والوں کی حوصلہ افزائی کی جا سکے۔